Εσωκομματικές εκλογές ΣΥ.ΡΙΖ.Α. - Προοδευτική Συμμαχία 2024

Οι **εσωκομματικές εκλογές του [[Συνασπισμός Ριζοσπαστικής Αριστεράς - Προοδευτική Συμμαχία|ΣΥ.ΡΙΖ.Α. - Προοδευτική Συμμαχία]]** πραγματοποιήθηκαν στις 24 Νοεμβρίου 2024 με την επικράτηση του Σωκράτη Φάμελλου και ποσοστό 49,36%, έναντι 43,57% του Παύλου Πολάκη που επέλεξε να μην υπάρξει δεύτερος γύρος, αναγνωρίζοντας ότι νέος πρόεδρος του κόμματος εξελέγη ο Σωκράτης Φάμελλος. Οι έτεροι υποψήφιοι Νικόλας Φαραντούρης και Απόστολος Γκλέτσος έλαβαν από 5,08% και 1,99%, αντίστοιχα.

## Ιστορικό
Μετά την ήττα του ΣΥ.ΡΙΖ.Α. - Προοδευτική Συμμαχία στις βουλευτικές εκλογές του Μαΐου και του Ιουνίου του 2023, και την παραίτηση του Αλέξη Τσίπρα από την ηγεσία του κόμματος, πρόεδρος του ΣΥ.ΡΙΖ.Α. - Π.Σ. εκλέχτηκε ο Στέφανος Κασσελάκης, ο οποίος επικράτησε της Έφης Αχτσιόγλου με 55,98%.

Μετά την εκλογή του Στέφανου Κασσελάκη εντάθηκε η κριτική και η αμφισβήτηση των πολιτικών του ενεργειών από στελέχη και βουλευτές του κόμματος. Σύντομα, οι αντιπολιτευόμενες ομάδες «Ομπρέλα» και «6+6» αποχώρησαν από το κόμμα, ιδρύοντας, λίγο καιρό αργότερα, την Νέα Αριστερά.

Τον Φεβρουάριο του 2024, διεξήχθη το 4ο συνέδριο του ΣΥ.ΡΙΖ.Α. - Προοδευτική Συμμαχία. Ο Στέφανος Κασσελάκης ανακοίνωσε έκτακτες εσωκομματικές εκλογές για την ανάδειξη προέδρου, με την Όλγα Γεροβασίλη να ανακοινώνει την υποψηφιότητά της. Εν τέλει, οι εκλογές δεν πραγματοποιήθηκαν και οι εντάσεις αποσοβήθηκαν, ενόψει των επικείμενων ευρωεκλογών.

Στις ευρωεκλογές, ο ΣΥ.ΡΙΖ.Α. - Π.Σ. διατήρησε τη δεύτερη θέση, αλλά με ποσοστά χαμηλότερα (14,92%) και εξέλεξε τέσσερις ευρωβουλευτές. Το γεγονός αυτό, σε συνδυασμό με αιφνιδιαστικές αντικαταστάσεις προσώπων, αλλαγές στη δομή του κόμματος και την αναστολή της καθημερινής έκδοσης της Αυγής, επέτειναν τη δυστοκία στους κόλπους του κόμματος.

Η αμφισβήτηση του Στέφανου Κασσελάκη κορυφώθηκε στις 7 Σεπτεμβρίου, στη συνεδρίαση της Κεντρικής Επιτροπής του ΣΥ.ΡΙΖ.Α. - Π.Σ., κατά την οποία 100 μέλη της κατέθεσαν πρόταση μομφής κατά του προέδρου του κόμματος, η οποία εγκρίθηκε με ψήφους 163 έναντι 120. Την ίδια ημέρα, ανακοίνωσε την υποψηφιότητά του ο βουλευτής Χανίων Παύλος Πολάκης, ενώ την επόμενη ο Απόστολος Γκλέτσος, ηθοποιός και επικεφαλής της μείζονος αντιπολίτευσης στην Περιφέρεια Στερεάς Ελλάδας. Στις 26 Σεπτεμβρίου, ο Σωκράτης Φάμελλος ανακοίνωσε την υποψηφιότητα του, ενώ την ίδια μέρα, ο Παύλος Πολάκης κατέθεσε επίσημα την δική του. Την 1η Οκτωβρίου, ο Νικόλας Φαραντούρης ανακοίνωσε την υποψηφιότητα του. Στις 3 Οκτωβρίου ο Στέφανος Κασσελάκης ανακοίνωσε και τη δική του υποψηφιότητα. 

Στις 12 Οκτωβρίου συνεδρίασε η Κεντρική Επιτροπή του κόμματος και αποφάσισε την απόρριψη της υποψηφιότητας του Στέφανου Κασσελάκη. Είχε προηγηθεί η αποστολή εξωδίκου από τον Κασσελάκη προς την Πολιτική Γραμματεία και την Κεντρική Επιτροπή, με αφορμή τη διαρροή του «πόθεν έσχες» του στα μέσα ενημέρωσης. Την απόφαση επιβεβαίωσε και η Πολιτική Γραμματεία του κόμματος, οριστικοποιώντας τις υπόλοιπες τέσσερις υποψηφιότητες. Ο ίδιος ο Κασσελάκης, υποστήριξε ότι η Κεντρική Επιτροπή δεν μπορεί να ακυρώσει την υποψηφιότητα και ότι θα επαναφέρει την υποψηφιότητα στο έκτακτο συνέδριο, που αποτελεί το ανώτατο όργανο του κόμματος.

Το διήμερο 8 - 9 Νοεμβρίου πραγματοποιήθηκε το έκτακτο συνέδριο συνέδριο του κόμματος, εν μέσω έντασης μεταξύ των υποστηρικτών του Στέφανου Κασσελάκη και της πλειοψηφίας, τόσο εντός όσο και εκτός της αίθουσας του συνεδρίου. Ο Κασελλάκης υποστήριξε ότι έχουν αποκλειστεί σύνεδροι που τον υποστηρίζουν και αρνήθηκε να λάβει μέρος στο συνέδριο, ενώ λίγη ώρα αργότερα, ανακοίνωσε ότι αποχωρεί από το ΣΥ.ΡΙΖ.Α. - Π.Σ. και ότι θα ιδρύσει νέο κόμμα. Τελικά, το συνέδριο ενέκρινε κατά πλειοψηφία τις τέσσερις υποψηφιότητες που είχαν κατατεθεί.

## Υποψηφιότητες

### Απορριφθέντες υποψήφιοι

*Στέφανος Κασσελάκης: πρώην πρόεδρος του ΣΥΡΙΖΑ-ΠΣ (2023-24).

## Δημοσκοπήσεις
Τα αποτελέσματα των δημοσκοπήσεων παρατίθενται στον παρακάτω πίνακα με αντίστροφη χρονολογική σειρά, παρουσιάζοντας την πιο πρόσφατη πρώτη, χρησιμοποιώντας την ημερομηνία δημοσίευσης. Οι δημοσκοπήσεις δείχνουν δεδομένα που συγκεντρώθηκαν από εταιρείες δημοσκοπήσεων, μεταξύ των ψηφοφόρων/υποστηρικτών του ΣΥΡΙΖΑ - Προοδευτική Συμμαχία. Με πλάγια γραφή παρουσιάζονται τα αποτελέσματα στον γενικό πληθυσμό ή σε όσους δηλώνουν ότι θα ψηφίσουν στις εσωκομματικές εκλογές.

## Αποτελέσματα

## Σημειώσεις

## Παραπομπές


Κατηγορία:Συνασπισμός Ριζοσπαστικής Αριστεράς
Συριζα 2024